.

2 дәріс. Адамияттық-әлеуметтік медианың көкейтесті проблемалары.

Гуманитарлық-әлеуметтік медиатехнология саласы қоғамдағы адамдар коммуникациясын қарастырады. Оның объекті – әлеуметтік коммуникация. Медиатану – бүкіл қарам-қатынас тармақтарын жинақтайтын ғылыми жүйе. Ол – қоғамдағы, табиғаттағы және техникалық жүйелердегі жалпылық мәні бар коммуникациялар жөніндегі интегративті ғылым. Коммуникология өз бойына әлеуметтік-гуманитарлық, жаратылыстық-ғылыми және техникалық білім кешенін жинақтайды. Сонымен қатар медиатехнологияға, коммуникологияға әлеуметтік коммуникация теориясы, био- және зоокоммуникациялар теориясы, сонымен қабат техникалық ғылымдар коммуникациясының теориясы кіреді.

Гуманитарлық‑әлеуметтік коммуникология адамдар арасындағы коммуникацияны қарастырады, зерттейді; оның объектінің өзі де сол әлеуметтік коммуникация мәселелері. Медиатанудың пән ретіндегі, ғылым ретіндегі құзыреті (статусы) туралы алғаш рет шет ел ғалымдары Р.Т. Крейг, Э. Роджерс сөз қозғаса, олардың бұл позициясын орыс ғалымдары И.П. Яковлев, О.Л. Гнатюк, Г.П. Бакулев іліп әкетіп, орнықтыра түсті. Мәселен, И.П. Яковлевтің пікірінше, коммуникология – жаратылыс, техникалық және әлеуметтік‑мәдени коммуникацияларды зерттейтін жаратылыс‑техникалық‑гуманитарлық пән. Ал ғалым О.Л. Гнатюк медиатехнологияның бір саласы – коммуникология туралы былай дейді: коммуникология – ***ол қоғамдағы, табиғаттағы және техникалық жүйелердегі коммуникациялар туралы жалпылық мәні бар инегративті*** (яғни оның дамуы, құрылымы, коммуникациялық үдерістер‑процестер туралы) ғылым. Коммуникология өз бойына әлеуметтік‑гуманитарлық, жаратылыс‑ғылыми және техникалық білімдер кешенін жинақтайды. Сонымен қабат коммуникология органикасында әлеуметтік коммуникация теориясымен бірге био‑зоокоммуникациялар, техникалық ғылымдар коммуникациясы теориясының өніктері бар.